stanford-oval/wikipedia huggingface dataset:
Pokutian kolmikko

Pokutian kolmikko on kolmesta samoihin aikoihin vaikuttaneesta ukrainalaisesta kirjailijasta käytetty nimitys. He ovat Les Martovytš (1871–1916), Vasyl Stefanyk ja Marko Tšeremšyna. Nimitys juontuu siitä, että kaikkien kolmen kotiseutu oli Pokutia. Tšeremšynan teokset eroavat kuitenkin muista siten, että niistä puuttuu Stefanykin teosten jännite ja voima ja Martovytšin huumori ja satiiri. Hänen novelleilleen on leimallista kansanomaisuus, holosinnia-itkuvirren tyyli ja maalaiselämän kuvaus.
Pierre-François-Léonard Fontaine

Pierre-François-Léonard Fontaine (Joseph-Désiré Courtin maalaus)
Pierre-François-Léonard Fontaine (20. syyskuuta 1762 Pontoise – 10. lokakuuta 1853 Pariisi) oli ranskalainen uusklassismin kauden arkkitehti. Yhteistyökumppaninsa Charles Percierin kanssa hän oli empireajan johtavia arkkitehtejä. Hän oli aikakauden ranskalaisten hallitsijoiden Napoleon I:n, Ludvig XVIII:n ja Ludvig Filipin suosiossa. Hänen töitään ovat muun muassa Malmaisonin linna, Louvren sisustus ja sen lisärakennukset sekä Place du Carrouselin riemukaari Pariisissa.
Aiheesta muualla

Kuvia tai muita tiedostoja aiheesta Pierre-François-Léonard Fontaine Wikimedia Commonsissa
Polyvinylideenikloridi

Polyvinylideenikloridin rakenne
Polyvinylideenikloridi eli PVDC on halogenoituihin polyolefiineihin kuuluva polymeeri, jonka monomeeri on vinylideenikloridi. Polyvinylideenikloridilla on useita käyttökohteita.
Ominaisuudet

Polyvinylideenikloridi on termoplastinen polymeeri. Polymeerin molekyylimassa on tavanomaisesti 105 000–125 000 g/mol. Sen sulamispiste on 198–205 °C, mutta kuumennettaessa yli 125 °C se alkaa hajota muodostaen muun muassa vetykloridia. Polyvinylideenikloridin lasisiirtymälämpötila on -19– -11 °C. Yhdiste ei liukene veteen, mutta liukenee esimerkiksi tetrahydrofuraaniin ja ketoneihin. Kiteisyysaste vaikuttaa liukoisuuteen ja amorfinen polymeeri liukenee helpommin kuin kiteinen. Polyvinylideenikloridin kiteisyysaste vaihtelee huomattavasti valmistustavasta riippuen. Jos polymeerisula jäähtyy hitaasti, on tuote amorfinen. Hitaan jäähdytyksen seurauksena muodostuu kova ja korkeakiteinen polymeeri. Aine kestää hyvin useiden kemikaalien vaikutuksia. Sen tiheys on 1,67–1,94 g/cm3. Vesihyöry ja muut kaasut läpäisevät polyvinylideenikloridin huonosti.
Valmistus ja käyttö

Polyvinylideenikloridia valmistetaan vinylideenikloridista useimmiten radikaalipolymeroinnilla emulsiona tai suspensiona vedessä. Reaktio tapahtuu happamissa oloissa noin 60–80 °C:n lämpötilassa. Radikaali-initiaattorina reaktiossa käytetään niin epäorgaanisia kuin orgaanisiakin peroksideja ja katalyyttieinä Ziegler–Natta-katalyyttejä. Vinylideenikloridin lisäksi käytetään usein komonomeerejä, kuten vinyylikloridia, akryylinitriiliä tai akrylaatteja.
Polyvinylideenikloridista valmistetaan erityisesti kalvoja ja kuituja. Niitä käytetään muun muassa elintarvikepakkauksissa, paperin pinnoittamiseen, suodatinmateriaaleina sekä köysien ja tekstiilien valmistamiseen.
Piirturi

Väripiirturi
Piirturi tai plotteri (engl. plotter) on tulostuslaite, joka soveltuu viivapiirrosten tulostamiseen. Piirturiksi kutsutaan myös laitetta, joka toimii oskilloskoopin tapaan mutta jonka tuloste piirtyy paperille.
Historia

Piirturin ajatuksen keksivät CalCompin perustajat Gene Seid ja Robert Morton vuonna 1953, mutta rahoituksen puutteen vuoksi sitä ei saatu markkinoille ennen vuotta 1959.
Periaate

Piirturi toimii kynällä, jota ohjataan kahdella akselilla askelmoottorien avulla. Lisäksi tarvitaan menetelmä kynän laskemiseen ja nostamiseen. Ohjelmisto laskee milloin kynää on siirrettävä jommalla kummalla akselilla suorien viivojen tai kaarien piirtämiseen. Myöhemmin piirtureihin lisättiin useampia kyniä eri värejä varten.
Piirturi tulostimena

Piirturia on perinteisesti käytetty suurten viivapiirrosten tekemiseen silloin kun tulostimen käyttö ei ole tarkoituksenmukaista. Piirturia on käytetty rakennuspiirustusten tulostukseen. Piirturia käytetään myös esimerkiksi maanjäristyksiä mittaavissa laitteissa jatkuvan viivan piirtoon ja lääketieteessä sydän- ja aivosähkökäyrien tulostukseen.
Piirturin erottaa matriisitulostimesta sen toimintatapa. Piirturi sananmukaisesti piirtää viivaa kynällä, toisin kuin tulostimet. Nykyään on käytössä leveälle rullapaperille tulostavia tulostimia joita puhekielessä kutsutaan piirtureiksi käyttötarkoituksen perusteella. Teknisesti nämä ovat kuitenkin tulostimia.
Valopiirturi

Valopiirturi on laite, jolla valotetaan maskeja piirilevyjen valmistuksessa.
Ajopiirturi

Raskaan liikenteen kalustossa käytetään ajopiirturia tallentamaan ajoneuvon nopeus ja ajoaika. Vuoden 2006 jälkeen rekisteröidyssä kalustossa perinteinen paperikiekolle piirtävä laite on korvattu tiedot tallentavalla digitaalisella ajopiirturilla.
Mittauspiirturi

Monet analogiset mittalaitteet voidaan varustaa piirturilla, joka tavallisesti tulostaa jonkin suureen kuten lämpötilan, ilman suhteellisen kosteuden tms. ajan funktiona. Tällaisella piirturilla voidaan tulostaa myös sydänfilmi.
Pokrovskoje

Pokrovskoje (ven. Покровское) on usean kylän nimi Venäjällä. Se viittaa esimerkiksi seuraaviin:
Kumsjärvi (ven. Покровское, Pokrovskoje), kylä Karjalan tasavallassa
Pokrovskoje, kylä Tjumenin alueella, Grigori Rasputinin syntymäpaikka
Plateía Koliátsou

| Plateía Koliátsou Πλατεία Κολιάτσου |
| --- | --- |
 Koliátsoksen aukiota.
 Kaupungin kartta, jossa Plateía Koliátsou korostettuna.
Kaupunki:  Ateena, Attika, Kreikka
Suuralue:  5.
Koordinaatit:  38°00′36″N, 23°44′05″E
Lähialueet:  Ágios Nikólaos, Ágios Loúkas, Patísia
Plateía Koliátsou (kreik. Πλατεία Κολιάτσου) on kaupunginosa Ateenassa Kreikassa. Se sijaitsee Ateenan pohjoisosissa ja kuuluu kaupungin 5. suuralueeseen. Kaupunginosan keskus on samanniminen Koliátsoksen aukio, jonka ympäristön kaupunginosa käsittää.
Kaupunginosa sijaitsee alueen pääkadun Patisíon-kadun länsipuolella ja aukio kadun varrella. Koliátsoksen aukio on saanut nimensä Koliátsoksen suvusta. Se on virallisesti nimetty uudestaan nimelle Plateía Afstralías (Πλατεία Αυστραλίας, ”Australian aukio”), mutta nimi ei ole tullut juurikaan yleiseen käyttöön. Nimi rinnastuu tarkoituksella hieman etelämpänä saman kadun varrella sijaitsevaan Plateía Amerikís -aukioon eli ”Amerikan aukioon”.
Kaupunginosan länsipuolella sijaitsee Káto Patísian kaupunginosa, itäpuolella Ágios Loúkas ja eteläpuolella Ágios Nikólaos.
Hans R. Knudsen

| Hans R>  Knudsen.Tanskan valtiovarainministeri |
| --- | --- |
 Viggo Kampmannin II ja Jens Otto Kragin I hallitus 7. syyskuuta 1961 – 3. marraskuuta 1962  
Edeltäjä:  Kjeld Philip
Seuraaja:  Poul Hansen
Tanskan sisäministeri
 Viggo Kampmannin II hallitus 18. marraskuuta 1960 – 7. syyskuuta 1961  
Edeltäjä:  Søren Olesen
Seuraaja:  Lars P. Jensen
Kansankäräjäedustaja
 1950–1962  
Henkilötiedot
Koko nimi:  Hans Rynkeby Knudsen
Syntynyt: 12. marraskuuta 1903 Løgstør, Tanska
Kuollut: 4. marraskuuta 1962 (58 vuotta)
Tiedot
Puolue:  Sosiaalidemokraatit
Hans Rynkeby Knudsen (12. marraskuuta 1903 Løgstør – 4. marraskuuta 1962) oli tanskalainen sosiaalidemokraattinen poliitikko. Hän istui kansankäräjillä vuosina 1950–1962 ja toimi Tanskan sisäministerinä 1960–1961 sekä valtiovarainministerinä 1961–1962. Hän kuoli sydänkohtaukseen kesken ministerinkautensa.
Aiheesta muualla

Hans R. Knudsen Tanskan kansankäräjien verkkosivuilla (tanskaksi)
Prima Vista (kuoro)

Prima Vista on järvenpääläinen sekakuoro, joka perustettiin vuonna 1990. Kuoroa johtaa kanttori Heikki Ruokonen. Prima Vista aloitti Järvenpään seurakunnan nuorisokuorona, mutta myöhemmin jäsenten ikärakenne on laajentunut, joskin keski-ikä on alle 30. Järvenpään seurakunta on edelleen kuoron taustaorganisaatio. Prima Vista esittää klassista, gospelia, elokuvamusiikkia ja rockia, kaikenlaista musiikkia tarpeen mukaan.
Kohokohtia Prima Vistan historiassa ovat olleet Jesus Christ Superstar -musikaali Savoy-teatterissa pääsiäisenä 2002 sekä Ariel Ramirezin Misa Criollan esitys Finlandia-talossa joulukuussa 2003 säveltäjän ja hänen espanjalaisten muusikoidensa kera. Prima Vista -nimi tarkoittaa suoraan nuoteista laulamista tai soittamista.
Keväällä 2011 Prima Vista osallistui menestyksellä TV 2:n Suomen Paras Kuoro -ohjelmaan tullen finaalissa kolmanneksi.
Aiheesta muualla

Kuoron kotisivu
Arvostelu Kouvolan Sanomissa 22.11.2001 (Arkistoitu – Internet Archive)
Jesus Christ Superstar Savoy-teatterissa[vanhentunut linkki]
Historiikki: Kaupunki rakentuu musiikista – järvenpääläiset kuorot kaupunkitodellisuuden tulkkina[vanhentunut linkki]
Primaarimetabolia

Primaarimetabolia eli primaariaineenvaihdunta (perusmetabolia) on eliön elossa pysymiselle välttämätöntä metaboliaa eli aineenvaihduntaa. Primaarimetabolian reaktiopolut ja tuotteet ovat elämän perusta, sillä niiden avulla solut kykenevät ylläpitämään rakenteensa, toimimaan tarkoituksensa mukaisesti, tuottamaan energiaa prosesseihinsa, kasvamaan, jakautumaan ja kommunikoimaan ympäristönsä kanssa. Toissijaisesta aineenvaihdunnasta, jonka reaktiopolut ja tuotteet eivät normaalisti ole välttämättömiä eliön elossa pysymiselle, käytetään nimitystä sekundaarimetabolia.
Esimerkkejä primaarimetaboliiteista

Esimerkkejä primaarimetaboliiteista eli perusaineenvaihdunnan tuotteista ovat aminohapot, hiilihydraatit, lipidit eli rasvat, DNA:n ja RNA:n osat ja adenosiinitrifosfaatti (ATP). Edellä mainitut primaarimetaboliitit ovat elintärkeitä aineita eliön elämälle, rakenteelle ja toiminnoille. Anabolinen eli rakentava metabolia kohdistuu niiden valmistamiseen solujen ja kudosten rakenneaineiksi ja energianlähteiksi. Katabolinen eli hajottava metabolia puolestaan kohdistuu niiden hajottamiseen mm. energian tuottamiseksi eri toimintoja varten.
Harlem Shake (kappale)

| ”Harlem Shake” Baauer |
| --- | --- | --- |

Singlen tiedot
 Äänitetty : 2012; Brooklyn, New York
 Julkaistu: 22. toukokuuta 2012
 Formaatti: Digitaalinen lataus
 Tuottaja(t): Baauer
 Tyylilaji: Basso, hip hop, trap
 Kesto: 03.16
 Levy-yhtiö: Jeffree's, Mad Decent
Baauerin muut singlet
|   | ”Harlem Shake” 2012 | ”Dum Dum” 2012 |
Harlem Shake on yhdysvaltalaisen DJ-tuottaja Baauerin kappale. Sen julkaisi Mad Decentin omistuksen alaisena oleva "Jeffree's" hänen debyyttisinglenä 22. toukokuuta 2012. Korkeatempoinen kappale sisältää mekaanisen bassolinjan, Dutch House-syntikkariffejä, tanssimusiikki dropin, ja sampleja karjuvan leijonan äänistä. Kappale sisältää samanlaisuuksia Plastic Littlen vuonna 2001 julkaistusta kappaleesta "Miller Time", varsinkin lause "then do the Harlem Shake", joka on viittaus samannimiseen tanssiin. Baauer lisäsi kappaleeseen erilaisia erikoisia ääniä niin, että se erottuu.
Helmikuuhun 2013 asti kappale ei myynyt kovin hyvin, kunnes YouTubeen ladattu kappaleeseen pohjautuva video kehittyi samannimiseksi internet-ilmiöksi. Internet-ilmiöksi muodostuminen auttoi singlen myyntitilastoissa, kun se sijoittui Yhdysvaltain Billboard Hot 100 -listan kärkeen viideksi peräkkäiseksi viikoksi. Samoin se saavutti Britannian singlelistan kolmannen sijan sekä Australian ja Uuden-Seelannin singlelistan ensimmäisen sijan.
"Harlem Shake" sai pääosin positiivisen vastaanoton musiikkikriitikoilta, jotka kokivat sen houkuttelevaksi tanssikappaleeksi, vaikka jotkut kokivat sen enemmän noveltykappaleeksi. Hitiksi muodostumisen jälkeen Mad Decentin johtaja Diplo solmi sopimuksen niiden kappaleen samplaajien kanssa, joiden sopimuksia sen samplaamisesta ei ollut selvitetty ennen kappaleen julkaisua. Yhdysvaltalaisräppäri Azelia Banks julkaisi "Harlem Shakestä" remix-version hänen SoundCloud-sivulleen, joka kuitenkin Baauerin pyynnöstä poistettiin ja johti näiden kahden väliseen riitaan.
Käännös suomeksi
PokéPark Wii: Pikachu's Adventure

| PokéPark Wii: Pikachu's Adventure |
| --- | --- |

Kehittäjä:  Creatures Inc.
Julkaisija:  Nintendo The Pokémon Company
Jakelija:  Nintendo ja Nintendo eShop
Ohjaaja:  Kenji Takahashi
Tuottaja:  Hirokazu Tanaka Hiroyuki Jinnai Hiroaki Tsuru
Säveltäjä:  Kenichi Koyano Manami Kiyota Shigerou Yoshida
Pelisarja:  Pokémon
Julkaistu:  Wii JP 5. joulukuuta 2009 EU 9. heinäkuuta 2010 AU 23. syyskuuta 2010 NA 1. marraskuuta 2010 Wii U PAL 16. heinäkuuta 2015 NA 19. toukokuuta 2016
Lajityyppi:  toimintaseikkailu
Pelimuoto:  yksinpeli, moninpeli
Ikäluokitus:  ESRB: E  Virheellinen ESRB-arvo
Alusta:  Wii, Wii U
Jakelumuoto:  DVD, digitaalinen lataus
Lisää peliartikkeleitaVideopelien teemasivulla
Infobox OK     : 
PokéPark Wii: Pikachu's Adventure (jap. ポケパークWii ～ピカチュウの大冒険～, PokePāku Wii Pikachū no Daibōken) on Creaturesin kehittämä ja Nintendon sekä The Pokémon Companyn vuonna 2009 julkaisema videopeli, joka kuuluu Pokémon-pelisarjaan. Peli julkaistiin 5. joulukuuta 2009 Japanissa, 9. heinäkuuta 2010 Euroopassa, 23. syyskuuta 2010 Australiassa ja 1. marraskuuta 2010 Pohjois-Amerikassa sekä myöhemmin Nintendo eShop -latauspalvelussa Wii U -konsolille.
Pokušaj

| Pokušaj |
| --- | --- |
 Laka esittämässä kappaletta laulukilpailun semifinaalissa.
Kappaleen tiedot
Esittäjä(t):  Laka
Tyylilaji:  alternative rock
Säveltäjä(t):  Elvir Laković
Sanoittaja(t):  Elvir Laković
Tuottaja(t):  Elvir Laković
Euroviisutiedot
Vuosi:  2008
Maa:  Bosnia ja Hertsegovina
Kieli:  bosnia
Sijoitus:  10.
Pisteet:  110
Sijoitus semifinaalissa:  9.
Pisteet semifinaalissa:  72
Sanat:  sanoitus
Video:  videolinkki
Pokušaj (suom. Yritän) on Elvir Laković Lakan kappale, joka edusti Bosniaa ja Hertsegovinaa vuoden 2008 Eurovision laulukilpailussa. Esityksen aikana Lakan pikkusisko Mirela ripusti pyykkiä narulle niin, että esityksen lopussa pyykkitanko käännettiin yleisöön päin, ja paitojen kirjaimet muodostivat sanan "love". Kappale sijoittui semifinaalissa yhdeksänneksi ja finaalissa kymmenenneksi.
Pierre-Henri Raphanel

| Pierre-Henri Raphanel |
| --- | --- |

Henkilötiedot
Kansalaisuus:   Ranska
Formula 1 -ura
Aktiivivuodet:  1988–1989
Talli(t):  Larrousse, Coloni, Rial
Kilpailuja:  17 (1 startti)
Maailman­mestaruuksia:  0
Voittoja:  0
Palkintosijoja:  0
Paalupaikkoja:  0
Nopeimpia kierroksia:  0
MM-pisteitä:  0
Ensimmäinen kilpailu:  Australian Grand Prix 1988
Viimeinen kilpailu:  Australian Grand Prix 1989
Aiheesta muualla
phraphanel.free.fr
Pierre-Henri Raphanel (s. 27. toukokuuta 1961 Alger, Algeria) on entinen ranskalainen Formula 1 -kuljettaja.
Ura

Raphanael aloitti uransa kilpailemalla kartingissa, jossa hän voitti Ranskan eliittimestaruuden vuonna 1981. 1980-luvulla Raphanael ajoi myös erilaisissa Formula Renault, Formula 3 sekä Formula 3000 -sarjoissa, joista parhaimmat hetket hänelle olivat Formula 3:sten kolmas sija vuonna 1984, F3 Monacon osakilpailun voitto 1985 ja Ranskan Formula 3 -mestaruus.
Raphanel kilpaili lyhyellä (17 osakilpailun) F1-urallaan kolmessa eri pikkutallissa, jotka olivat Larrousse, Coloni ja Rial. Hän selviytyi aika-ajojen karsinnoista ainoaan kilpailuunsa Coloni-tallin autolla Monacon GP:ssa kaudella 1989 lähtöruudusta 18, josta tuloksena oli keskeytys (vaihdelaatikkovika).
Formula 1:sten jälkeen Raphanael siirtyi Le Mans, GT ja urheiluautosarjoihin, joissa hän voitti GT1 -ajoluokkansa Le Mansin 24 tunnin ajon vuonna 1997.
Pesäpallon maailmancup 2000

Kolmas Pesäpallon maailmancup järjestettiin Australiassa Melbournessa 13.-18.3.2000. Ottelut pelattiin Victorian Baseball Centressä Altonassa. Osallistujia oli 10 joukkuetta neljästä eri maasta.
Alkusarja > Miehet

| Joukkue | O | 3p | 2p | tp | 0pt | 1pt | EV | ET | EH | P |
| --- | --- | --- | --- | --- | --- | --- | --- | --- | --- | --- |
| 1.  Suomi | 4 | 4 | 0 | 0 | 0 | 0 | 7 | 1 | 0 | 12 |
| 2.  Etelä-Australia | 4 | 2 | 0 | 0 | 1 | 1 | 5 | 0 | 4 | 7 |
| 3.  Saksa | 4 | 1 | 1 | 0 | 1 | 1 | 5 | 0 | 5 | 6 |
| 4.  Pohjois-Australia | 4 | 1 | 1 | 0 | 2 | 0 | 5 | 0 | 5 | 5 |
| 5.  Ruotsi | 4 | 0 | 0 | 0 | 3 | 0 | 0 | 1 | 7 | 0 |
O=Ottelut, V=Voitot, VK=Voitot kotiutuslyöntik. jälk., T=Tasapelit, H=Häviöt, HK=Häviöt kotiutuslyöntik. jälk., EV=Erävoitot, ET=Erätasapelit, EH=Erähäviöt, P=Pisteet
| Ottelut |
| --- | --- | --- |
|  Saksa |  Pohjois-Australia | 1 - 2 |
|  Pohjois-Australia |  Etelä-Australia | 0 - 2 |
|  Suomi |  Ruotsi | 1 - 0 |
|  Ruotsi |  Pohjois-Australia | 0 - 2 |
|  Etelä-Australia |  Saksa | 1 - 2 |
|  Suomi |  Pohjois-Australia | 2 - 0 |
|  Ruotsi |  Etelä-Australia | 0 - 2 |
|  Saksa |  Suomi | 0 - 2 |
|  Ruotsi |  Saksa | 0 - 2 |
|  Suomi |  Etelä-Australia | 2 - 0 |
Alkusarja > Naiset

| Joukkue | O | V | T | H | EV | EH | P |
| --- | --- | --- | --- | --- | --- | --- | --- |
| 1.  Suomi | 2 | 2 | 0 | 0 | 4 | 0 | 6 |
| 2.  Australia | 2 | 0 | 0 | 2 | 0 | 4 | 0 |
| Ottelut |
| --- | --- | --- |
|  Suomi |  Australia | 2 - 0 |
|  Australia |  Suomi | 0 - 2 |
Alkusarja > Sekajoukkueet

| Joukkue | O | V | T | H | EV | EH | P |
| --- | --- | --- | --- | --- | --- | --- | --- |
| 1.  Suomi | 2 | 2 | 0 | 0 | 4 | 0 | 4 |
| 2.  Ruotsi | 2 | 1 | 0 | 1 | 2 | 3 | 2 |
| 3.  Australia | 2 | 0 | 0 | 2 | 1 | 4 | 0 |
| Ottelut |
| --- | --- | --- |
|  Suomi |  Ruotsi | 2 - 0 |
|  Suomi |  Australia | 2 - 0 |
|  Ruotsi |  Australia | 2 - 1 |
Loppuottelut

| 0 | 1 | 2 | 3 |
| --- | --- | --- | --- |
| Miehet |  Suomi |  Etelä-Australia | 2 - 0 |
| Naiset |  Suomi |  Australia | 2 - 0 |
| Sekajoukkueet |  Suomi |  Ruotsi | 2 - 0 |
Lopputulokset

| Sija | Miehet | Naiset | Sekajoukkueet |
| --- | --- | --- | --- |
:  Suomi
|  |  'Etelä-Australia |  Australia |  Ruotsi |
|  |  Saksa |  |  Australia |
| 4. |  Pohjois-Australia |  |  |
| 5. |  Ruotsi |  |  |
Aiheesta muualla

Tulokset saksan pesis-sivuilla (Arkistoitu – Internet Archive)
Pesäpalloliiton taittoheitto-artikkeli (Arkistoitu – Internet Archive)
'Päiväkirja' kisoista (Arkistoitu – Internet Archive)
Pesäpallon maailmancup
1992 • 1997 • 2000 • 2003 • 2006 • 2009 • 2012 • 2015 • 2017 • 2019  • 2023
Plateía Viktorías

| Plateía Viktorías Πλατεία Βικτωρίας |
| --- | --- |
 Plateía Viktorías -aukio.
 Kaupungin kartta, jossa Plateía Viktorías korostettuna.
Kaupunki:  Ateena, Attika, Kreikka
Suuralue:  6.
Koordinaatit:  37°59′35″N, 23°43′46″E
Lähialueet:  Ágios Panteleímonas, Exárcheia, Pedíon Áreos, Stathmós Larísis, Váthi
Plateía Viktorías (kreik. Πλατεία Βικτωρίας) on kaupunginosa Ateenassa Kreikassa. Se sijaitsee Ateenan keskustan pohjoispuolella ja kuuluu kaupungin 6. suuralueeseen. Kaupunginosa on saanut nimensä sen keskuksena olevasta Viktórian aukiosta.
Viktórian metroaseman sisäänkäynti.
Aukiolla sijaitsee Viktórian metroasema. Kaupunginosan kaakkoispuolella sijaitsee Exárcheian kaupunginosa, eteläpuolella Váthi, länsipuolella Stathmós Larísis, pohjoispuolella Ágios Panteleímonas ja itäpuolella Pedíon Áreos.
Ateenan kaupunginosat ja alueet
Aérides
Ágios Artémios
Ágios Elefthérios
Ágios Loúkas
Ágios Nikólaos
Ágios Panteleímonas
Akadimía
Akadimía Plátonos
Akrópoli
Ampelókipoi
Anafiótika
Anáktora
Asteroskopeío
Attikí
Chílton
Elaiónas
Ellinoróson
Erythrós Stavrós
Evangelismós
Exárcheia
Filopáppou
Girokomeío
Gkázi
Gkráva
Gkýzi
Goudí
Goúva
Ilísia
Kallimármaro
Kansallispuutarha
Kerameikós
Klafthmónos
Kolokynthoú
Kolonáki
Kolonós
Koukáki
Kountouriótika
Kynosárgous
Kypriádou
Kypséli
Lampriní
Lófos Skouzé
Lykavittós
Makrygiánni
Metaxourgeío
Mets
Monastiráki
Néa Filothéi
Neápoli
Néos Kósmos
Omónoia
Pagkráti
Patísia
Pedíon Áreos
Pefkákia
Petrálona
Pláka
Plateía Amerikís
Plateía Koliátsou
Plateía Koumoundoúrou
Plateía Mavíli
Plateía Viktorías
Polýgono
Profítis Daniíl
Profítis Ilías
Promponás
Psyrí
Rizoúpoli
Rouf
Sepólia
Stathmós Larísis
Sýntagma
Thiseío
Thymarákia
Treis Géfyres
Váthi
Votanikós
Záppeio
Pierre Joxe

Joxe vuonna 2013.
Pierre Joxe (s. 28. marraskuuta 1934) on ranskalainen sosialistisen puolueen poliitikko. Hän on ollut Perustuslakineuvoston jäsenenä vuodesta 2001. Joxe toimi muun muassa sisä- (1984–1986, 1988–1991) ja puolustusministerinä (1991–1993). Hän istui Euroopan parlamentissa vuosina 1977–1979.
Pariisissa poliitikko Louis Joxen poikana syntynyt Pierre Joxe on saanut myös kansainvälisiä tunnustuksia; sen lisäksi, että hän on Ordre National du Mériten komentaja, hän on muun muassa Brittiläisen imperiumin ritarikunnan ritarikomentaja (KBE).
Polyvinyylialkoholi

| Polyvinyylialkoholi |
| --- | --- |


Tunnisteet
IUPAC-nimi:  poly(vinyl alcohol) macromolecule
Muut nimet:  PVOH; Poly(Ethenol), Ethenol, homopolymer; PVA; Polyviol; Vinol; Alvyl; Alcotex; Covol; Gelvatol; Lemol; Mowiol; Mowiflex, Alcotex, Elvanol, Gelvatol, Lemol, Mowiol, Nelfilcon A, Polyviol und Rhodoviol
CAS-numero:  9002-89-5
SMILES:  C{-}(OC(=O)C)C{n+}
Ominaisuudet
Molekyylikaava:  (C2H4O)x
Ulkomuoto:  valkoinen, hajuton
Sulamispiste:  200 °C (473 K)
Kiehumispiste:  228 °C (501 K)
Tiheys:  1,19-1,31 g/cm3
Liukoisuus veteen:  vesiliukoinen 29,8-33,3 MPa1/2
Polyvinyylialkoholi (PVOH, PVA tai PVAl) on vesiliukoinen synteettinen polymeeri. Sitä käytetään paperin valmistusprosessissa, tekstiileissä ja erilaisissa pinnoitteissa kalvopäällystysaineena. Se on valkoista ja hajutonta. Polyvinyylialkoholia voidaan käyttää kalvopäällystysaineena lääketeollisuudessa tablettien ja kapseleiden päällystämiseen. Polyvinyylialkoholin E-koodi on E1203 ja sen päivittäinen hyväksyttävä enimmäissaanti eli ADI-arvo on 50 mg/kg/vrk.
Käyttötarkoituksia

Polyvinyyliasetaalit: Polyvinyyliasetaaleja syntyy aldehydien ja polyvinyylialkoholin reaktiossa. Polyvinyylibutyraali eli PVB ja polyvinyyliformaali eli PVF ovat esimerkkejä tästä polymeerijoukosta.
Polyvinyylialkoholia käytetään emulsiopolymeroinnissa suojakolloidina polyvinyyliasetaattidispersioissa. Polyvinyylialkoholia käytetään myös synteettisen kuidun vinylonin valmistamiseen.
Kauppanimiä

Kuraray Poval
Mowiol
Celvol
Polyviol
Elvanol
Aiheesta muualla

Polyvinyylialkoholin kansainvälinen kemikaalikortti
E1203 - Polyvinyylialkoholi (PVA). Ruokavirasto. (Arkistoitu – Internet Archive)
Kyoto Encyclopedia of Genes and Genomes (KEGG): Polyvinyl alcohol (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Polyvinyl alcohol
Käännös suomeksi
Pierre Jean Marie Marcel Molères

Pierre Jean Marie Marcel Molères (s. 21. marraskuuta 1932 Dax) on ranskalainen roomalaiskatolinen piispa. Hänet vihittiin papiksi 14. huhtikuuta 1962 ja nimitettiin Bayonnen (-Lescar e Oloronin) hiippakunnan koadjuuttoripiispaksi 21. tammikuuta 1986. Piispaksi konsekroinnin suoritti 2. maaliskuuta Jean-Paul-Marie Vincent, jota avustivat Robert Pierre Sarrabère ja François-Marie-Christian Favreau.
Molèresista tuli 13. kesäkuuta 1986 Bayonnen (-Lescar e Oloronin) piispa, jona hän toimi, kunnes jäi eläkkeelle 15. lokakuuta 2008.